section_heading: Kao otac
paragraph_text: S druge strane, Tonyjevi osjećaji prema njegovu sinu su pomiješani, posebno po pitanju njegove budućnosti. Tony je od početka shvatio kako njegov sin neće biti njegov nasljednik jer A.J.-u nedostaje inteligencije i agresivne prirode njegova oca: Tony umjesto toga A.J.-u nebrojeno puta kaže kako je ponosan što mu je sin blag i pristojan. Tony je posebno bio ponosan na A.J.-ev napredak na sportskom planu, usprkos lošim ocjenama, ali je frustriran A.J.-evim putem nakon mature.